יצחק גרברג

יצחק גרברג הוא דיפלומט ישראלי, שכיהן כשגריר ישראל בניו זילנד וכשגריר לא תושב של ישראל לאיי האוקיינוס השקט טונגה, סמואה ואיי קוק. לפני כן כיהן כשגריר ישראל במספר מדינות אפריקאיות וכן בגאורגיה וכקונסול כללי בהודו ובסין.

ביוגרפיה

השכלה
בשנת 1980 סיים גרברג את לימודיו לתואר ראשון במדע המדינה ולתעודת הוראה במדעי החברה באוניברסיטת תל אביב. ב-1986 סיים לימודים לתואר שני בתקשורת המונים באוניברסיטה העברית ובשנת 1999 הוענק לו תואר שני במדע המדינה מאוניברסיטת חיפה. למד במכללה לביטחון לאומי (1998–1999). בשנת 2009 קיבל תואר דוקטור בפוליטיקה בינלאומית מאוניברסיטת דרום אפריקה.

בשנים 2005–2007 לימד בחוג ללימודי מזרח אסיה באוניברסיטת תל אביב. בשנים 2014–2015 היה מרצה באוניברסיטת חיפה.

קריירה דיפלומטית
ב-1984 סיים גרברג את קורס הצוערים במשרד החוץ. שירת כמזכיר שני בשגרירות ישראל בפיליפינים (1985–1989). כיהן כקונסול כללי של ישראל במומבאי שבהודו (1992–1996) וכקונסול כללי של ישראל בשאנגחאי שבסין (1996–1997).

בשנים 1999–2002 כיהן גרברג כשגריר ישראל בזימבבואה, וב-2002–2003 היה שגריר במוזמביק, נמיביה, זמביה, בוטסואנה ומלאווי. כיהן כשגריר ישראל בגאורגיה (2007–2012). לאחר מכן שימש כמנהל מחלקת אפריקה הדרומית במשרד החוץ.

ב-2016 מונה לגרברג שגריר ישראל בניו זילנד ולשגריר לא תושב לטונגה, סמואה ואיי קוק הוא החל את כהונתו בניו זילנד בחודש יולי באותה שנה.

בדצמבר 2016 החזירה ממשלת ישראל השלושים וארבע את שגריר ישראל מניו זילנד בעקבות תמיכת המדינה בהחלטה 2334 של מועצת הביטחון של האו"ם וגרברג חזר לישראל. לאחר תום המשבר בין המדינות ביוני 2017 שב גרברג למקום כהונתו בניו זילנד. בשנת 2020 הוחלף על ידי רן יעקובי.

יצחק גרברג נשוי ואב לשלושה ילדים.

קישורים חיצוניים
על השגריר, באתר שגרירות ישראל בניו זילנד
The Changing Nature of Israeli-Indian Relations: 1948-2005, עבודת הדוקטורט של יצחק גרברג, 2008
יחסי הודו-ישראל מאת יצחק גרברג, במכללה לביטחון לאומי, 2009
Israel & Samoa Relationship based on Biblical Principles & Aspirations
יניר קוזין, בעקבות ביטול ההופעה: שגריר ישראל בניו זילנד הזמין את לורד לפגישה, באתר מעריב, 26 בדצמבר 2017
דיאנה בחור-ניר, שגריר ישראל בניו זילנד: "יש התרגשות אדירה, אנשים מתפרקים", באתר כלכליסט, 9 ביוני 2020

הערות שוליים

שגרירי ישראל בניו זילנד
שגרירי ישראל בגאורגיה
בוגרי אוניברסיטת תל אביב
סגל אוניברסיטת תל אביב: לימודי מזרח אסיה
סגל אוניברסיטת חיפה: גאוגרפיה
בוטסואנה: יחסי חוץ
זימבבואה: יחסי חוץ
שגרירים בזמביה
מוזמביק: יחסי חוץ
מלאווי: יחסי חוץ
סמואה: יחסי חוץ
טונגה: יחסי חוץ
נמיביה: יחסי חוץ